तीरंदाजी में अशफाक आशा रहे प्रथम स्थान पर
कुश्ती के हुए रोमांचक मुकाबले
खेलकूद प्रतियोगिता का समापन
बिलाड़ा | राजीवगांधी खेल अभियान के तहत शनिवार को राउमावि खेल प्रांगण में ब्लॉक स्तरीय तीरंदाजी ग्रामीण छात्र-छात्रा खेलकूद प्रतियोगिता का आयोजन हुआ। तीरंदाज कोच सुरेंद्रसिंह काग ने बताया कि शनिवार को आयोजित प्रतियोगिता में जैतीवास, जैलवा, खारिया मीठापुर, रामनगर केरीयां की ढाणी, खेजड़ला, पिचियाक, मॉडल स्कूल पिचियाक की विभिन्न स्कूलों की दस टीमों ने भाग लिया। इसमें छात्र वर्ग में असफाक प्रथम, हारून द्वितीय दुलावर पूनियां ने तृतीय स्थान प्राप्त किया। छात्रा वर्ग में आशा प्रथम, सरोज द्वितीय आरती ने तृतीय स्थान हासिल किया। शारीरिक शिक्षक सुरेंद्रसिंह ने बताया कि विजेता खिलाड़ी 29 दिसंबर को जोधपुर के उम्मेद स्टेडियम में आयोजित जिला स्तरीय खेलकूद प्रतियोगिता में भाग लेंगे। इस अवसर पर विजेता टीम के खिलाड़ियों को पारितोषिक वितरण किया। इस अवसर पर पूर्व मंडल सदस्य शकील अहमद, भाजपा युवा मोर्चा के प्रवीण भार्गव, शारीरिक शिक्षक हापूराम चौधरी, पन्नाराम चौकीदार, सुमित पूनियां, बुधाराम, धर्मेद्र, चिमनप्रकाश सहित कई लोग उपस्थित थे।
hin_Deva hin_Deva bho_Deva hin_Deva